مَرقُس 1
1-نجی باب
یحیی تَعمید بِریَنچینینگ واغظی
مَتّیٰ 3:1-12؛ لوقا 3:1-18؛ یوحنا 1:19-28
1بو خودایینگ اُغلی عیسی مسیح حاقدَکی اینجیلینگ باشلانیان یِریدیر.
2- اِشعیا پیغامبارینگ کیتابیندا شِیله یازیلان:
«اُووندِن یُل تاییارلار یالی،
اینه، مِن اُز رِسولیمی ایبِریَرین.
3- بیاباندا قیغیریانینگ سِسی:
”خودایینگ یُلونی تاییارلانگ!
اُنونگ یُلّارینی دُغرولانگ!“ دیییَر.»
4شونلوقدا، بیاباندا یحیی تَعمید بِریَنچی گُروندی. اُل آداملارا گونَهلِرینینگ باغیشلانماغی اوچین توبا اِدیپ، تَعمید آلماقلارینی واغیظ اِدیَردی. 5یهودیهنینگ هِمّه خالقی و اورشلیمینگ ایلاتی اُنونگ یانینا باریاردیلار. اُلار گونَهلِرینی بُیون آلیاردیلار، یحیی هِم اُلاری اُردُن آرناسیندا تَعمید بِریَردی. 6یحیانینگ دویه یونگوندِن لِباسلاری، بیلینده قاییشدان قوشاغی باردی. اُنونگ اییمیتی چِکیرتگه بیلِن بیابانینگ بالیدی. 7اُل: «مِندِن سُنگرا گِلجِک مِندِن-ده خاص گویچلیدیر. مِن اِنگیلیپ، اُنونگ کُووشینینگ باغینی چُزمَگه-ده میناسیپ دَلدیرین. 8مِن سیزی سووا تَعمید بِریَرین، اِمّا اُل سیزی مُقادِّس روحا تَعمید بِرِر» دیییپ واغیظ اِدیَردی.
عیسی واغیظ اِتمَگه باشلایار
مَتّیٰ 3:13—4:11؛ لوقا 3:21-22؛ 4:1-13
9شُل گونلِرده عیسی جلیلَهنینگ ناصِره شَهریندِن یحیانینگ یانینا گِلدی. یحیی اُنی اُردُن آرناسیندا تَعمید بِریپ چیقاردی. 10عیسی سودان چیقیپ گِلیَرکَه، آسمانینگ آچیلانینی و مُقادِّس روحونگ کِپدِره مِنگزِش اُز اوستونه اینیپ گِلیَنینی گُردی. 11شُل واقت آسماندان: «سِن مِنینگ عزیز اُغلومسینگ، مِن سِندِن کَن راضیدیرین» دییِن سِس گِلدی.
12مُقادِّس روح عیسانی دِرِّو بیابانا یُلّادی. 13عیسی بیاباندا قیرق گون بُلدی و شِیطان طارافیندان ایمتِحانا سالیندی. عیسی واحشی حایوانلارینگ آراسیندا یاشادی و پِریشدهلِر اُنگا خیدمات اِتدیلِر.
عیسی اَوَّلکی شَگیرتلِرینی چاغیریار
مَتّیٰ 4:12-22؛ لوقا 4:14-15؛ 5:1-11
14یحیی زیندان اِدیلِندِن سُنگرا، عیسی جلیلَه گِلیپ، خودایینگ خوش خابارینی واغیظ اِتدی. 15اُل: «واقت دُلدی، خودایینگ پاتیشاهلیغی قُلایلادی. توبا اِدینگ، خوش خابارا اینانینگ!» دیییَردی.
16عیسی جلیله دِریانینگ کِناریندان گِچیپ باریارقا، شمعون بیلِن اُنونگ دُغانی آندرِیاس دِریایا تُر زینگیپ دورانلارینی گُردی. اُلار بالیقچیدیلار. 17عیسی اُلارا: «مِنینگ ایزیما دوشونگ، مِن سیزی اینسان توتیان بالیقچیلار یالی اِدِرین» دییدی. 18اُلار هِم شُل واقتینگ اُزونده تُرلارینی قُییپ، اُنونگ ایزینا دوشدولِر.
19بیرآز یُرییِنلِریندِن سُنگ، عیسی زِبِدینینگ اُغولّاری یعقوب بیلِن یوحنانی گُردی. اُلار قاییقینگ ایچینده تُرلارینی بِجِریپ اُتیردیلار. 20عیسی دِرِّو اُلاری چاغیریپ، اُلار هِم آتالاری زِبِدی بیلِن گونلوکچیلِری قاییقدا قالدیریپ، عیسانینگ ایزینا دوشدولِر.
عیسی آرخو-جینلاری کُویار، مِریضلِری شِفا بِریَر
لوقا 4:31-42؛ مَتّیٰ 8:14-17
21اُلار کَفَرناحوما گِلدیلِر. سَبَّت گونی عیسی کِنیسه باریپ، اُورِتمَگه باشلادی. 22اُنونگ تاغلیماتینا حایران قالدیلار، سِبَبی عیسی آداملارا دین عُلَمالار یالی دَل-ده، گویچلی و ایختییارلی بیری یالی اُورِدیَردی. 23شُل واقت اُلارینگ کِنیسهسینده آرخو-جین اِیِلَن بیر آدام باردی. اُل: 24«اِی، ناصِرهلی عیسی! بیزینگ بیلِن نَمه ایشینگ بار؟ بیزی هِلَک اِتمَگه گِلدینگمی؟ مِن سِنینگ کیمدیگینگی بیلیَرین، سِن خودایینگ مُقادِّسیسینگ» دیییپ قیغیردی. 25عیسی آرخو-جینا کَیَپ: «سِسّیز بُل، بو آدامدان چیق!» دییدی. 26آرخو-جین هِم اُل آدامی تیتِرِدیپ-دا، قیغیریب اُندان چیقدی. 27هِمّهلِر حایران قالیپ، بیری-بیرلِرینه: «بو نَمه بُلدیغی؟ بو بیر تَزه تاغلیمات! اُل آرخو-جینلارا گویچ و ایختییار بیلِن دِستور بِریَر، اُلار-دا اُنگا موطیع بُلیارلار!» دیییشدیلِر. 28شِیلهلیکده، عیسی حاقدَکی گورّونگلِر جلیلَهنینگ هِمّه اِطرافینا تیز یایرادی.
عیسی کَن آداملارا شِفا بِریَر
29کِنیسهدِن چیقان واقتلاریندا، اُلار شمعون و آندرِیاسینگ اُیونه گیتدیلِر، یعقوب بیلِن یوحنا هِم اُلار بیلِندی. 30شمعونینگ قایین اِنهسینی قیزدیرما توتوپ یاتاندیغینی عیسی خابار بِردیلِر. 31شُندا عیسی مِریضینگ یانینا باردی-دا، اُنی اِلیندِن توتوپ قالدیردی. شو واقتدا آیالینگ قیزدیرماسی آیریلدی، اُل میهمانلارا خیدمات اِتمَگه باشلادی.
32گون باتیپ، آغشام دوشِنده، هِمّه مِریضلِری، دیوانالاری اُنونگ یانینا گِتیردیلِر. 33شَهرینگ هِمّه خالقی قاپینینگ آغزینا ییغنانیشیپدی. 34عیسی اِنچِمه هِر هیلی مِریضچیلیگَه دوچار بُلانلاری شِفا بِردی، اِنچِمه جینلاری کُووپ چیقاردی. اُل جینلارا کِپلِمَگه اِجازا بِرمِدی، سِبَبی اُلار اُنونگ کیمدیگینی بیلیَردیلِر.
35ایر سَحِر بیلِن هِنیز دانگ آتمانقا، عیسی توروپ، داشاری چیقدی. بیر بُش یِره باریپ، خودایا دُغا اِتدی. 36شمعون بیلِن یانینداقیلار اُنی گُزلِمَگه گیتدیلِر. 37اُنی تاپانلاریندا: «هِمّهلِر سِنی گُزلَپ یُر» دییدیلِر. 38عیسی اُلارا: «یُرینگ، باشغا یِره، قُلایداقی اُبالارا گیدِلینگ، مِن اُل یِرلِرده-ده واغیظ اِتجِک، مِن شُنونگ اوچین هِم گِلدیم» دییدی. 39شِیلهلیکده، عیسی اُلارینگ کِنیسهلِرینده واغیظ اِدیپ، جینلاری کُووپ چیقاریپ، تامام جلیلَهنینگ ایچینه آیلاندی.
عیسی جُزامینی شِفا بِریَر
مَتّیٰ 8:1-4؛ لوقا 5:12-16
40عیسانینگ یانینا جُزامی بیر آدام گِلدی. اُل دیزینا چُکوپ، اُنگا: «اِگِر ایسلِسِنگ، مِنی جُزامدان پَک اِدیپ بیلِرسینگ» دیییپ یالباردی. 41عیسی اُل آداما یورِگی آویدی. اِلینی اوزادیپ، اُنگا دِگیردی-ده: «بُلیار، پَک بُل!» دییدی. 42بو آدام شو واقتدا جُزامیندان پَکلِنیپ، دِرِّو شِفا تاپدی. 43-44عیسی اُنی اوغراداندا، اُنگا: «مونی هیچ کیمه آیتماغین. یُنه گیت-ده، اُزونگی کاهینا گُرکِز و پَکلِنِندیگینگی هِمّهلِره بِلّی بُلار یالی، موسانینگ تابشیران قربانلیغینی بِر» دیییپ، قاتی تابشیردی. 45اِمّا اُل آدام گیدیپ، بُلان زاتلاری یِتیشیپبیلدیگینه گُرَه گورّونگ بِرمَگه و یایراتماغا باشلادی. شُنونگ اوچین عیسی ایندی هیچ بیر شَهره آرقایین گیریپ بیلمَن، اُلاردان داشدا، بُش یِرلِرده بُلیاردی. اِمّا هِمّه یِردِن اُنونگ یانینا آداملار گِلیَردیلِر.
knc_Arab kas_Arab pes_Arab urd_Arab azb_Arab azb_Arab azb_Arab kas_Arab azb_Arab prs_Arab azb_Arab azb_Arab azb_Arab knc_Arab azb_Arab azb_Arab azb_Arab knc_Arab azb_Arab azb_Arab azb_Arab azb_Arab knc_Arab azb_Arab knc_Arab azb_Arab azb_Arab azb_Arab knc_Arab knc_Arab azb_Arab